আজ বিকেলে তৃণমূল ভবনে রাজ্য সম্মেলনের প্রস্তুতি বৈঠক

কলকাতা: আজ বিকেল চারটের সময় বাইপাস ধাবার পাশে তৃণমূল ভবনে (Trinamool Bhavan) ২৭ তারিখের রাজ্য সম্মেলন (State Convention)  নিয়ে বৈঠক। উপস্থিত থাকবেন সুব্রত বক্সী (Subrata Bakshi) , অরূপ বিশ্বাস (Arup Biswas), ফিরহাদ হাকিম (Firhad Hakim), জয় প্রকাশ মজুমদার (Jaiprakash Mazumder), ও রাজ্য নেতৃত্ব।

আগামী ২৭ ফেব্রুয়ারি নেতাজি ইন্ডোর স্টেডিয়ামে অনুষ্ঠিত হতে চলেছে তৃণমূলের রাজ্য সম্মেলন। প্রধান বক্তা তৃণমূল সুপ্রিমো মমতা বন্দ্যোপাধ্যায়। ২০১১ সাল থেকে রাজ্যে ক্ষমতায় রয়েছে তৃণমূল কংগ্রেস। তার মধ্যেই শাসকদলের গোষ্ঠী কোন্দলের বিভিন্ন তথ্য সামনে এসেছে। এই নিয়ে আগেই কড়া বার্তা দিয়েছেন মমতা বন্দ্যোপাধ্যায় (Mamata Banerjee)। পাশাপাশি আই প্যাক নিয়েও দলের অন্দরে নানা গুঞ্জন শোনা গেছে।

আরও পড়ুন: কলকাতায় মেঘলা আকাশ, দক্ষিণবঙ্গের একাধিক জেলায় বৃষ্টির পূর্বাভাস

এমন পরিস্থিতিতে হতে চলেছে তৃণমূলের রাজ্য সম্মেলন। বৃহস্পতিবার (২৭ ফেব্রুয়ারি) বেলা এগারোটায় ওই সম্মেলন শুরু হবে। সম্মেলনে যোগ দেবেন তৃণমূলের পঞ্চায়েত, ব্লক, জেলা ও রাজ্য স্তরের নেতা-নেত্রীরা।

উল্লেখ্য, ২০২৬ বিধানসভা নির্বাচন। তার আগেই প্রস্তুতি নিতে শুরু করেছে রাজনৈতিক দলগুলি।